Der er stadig kun sparsomme spor i sagen om manden, der tirsdag øjensynligt forsøgte at portføre en 14-årig pige i Jerslev ved Brønderslev. Efterlysninger af vidner har ikke bragt sagen videre, oplyser Nordjyllands Politi. Den 14-årige pige er i erhvervspraktik i Toftegaardsskolens fritidsordning. Tirsdag middag satte hun sig uden for og spiste sin madpakke, da en ca. 30-årig mand bad hende følge med. Da hun nægtede greb manden fat i hende. Men det lykkedes hende at gøre så megen modstand at han forsvandt. Manden bliver beskrevet som en kortklippet dansker med sort læderjakke og cowboybukser.

Opsummering:
Politiet uden nye spor af manden, der generede 14-årig pige